CELEX: 62013CA0019
Language: et
Date: 2014-09-11 00:00:00
Title: Kohtuasi C-19/13: Euroopa Kohtu (viies koda) 11. septembri 2014 . aasta otsus (Consiglio di Stato eelotsusetaotlus – Itaalia) – Ministero dell’Interno versus Fastweb SpA (Eelotsusetaotlus — Hanked — Direktiiv 89/665/EMÜ — Artikli 2d lõige 4 — Tõlgendamine ja kehtivus — Riigihangete vaidlustusmenetlused — Lepingu tagajärgede puudumine — Erand)

17.11.2014   
            
            
               ET
            
            
               Euroopa Liidu Teataja
            
            
               C 409/6
            
         Euroopa Kohtu (viies koda) 11. septembri 2014. aasta otsus (Consiglio di Stato eelotsusetaotlus – Itaalia) – Ministero dell’Interno versus Fastweb SpA
   (Kohtuasi C-19/13) (1)
   
   ((Eelotsusetaotlus - Hanked - Direktiiv 89/665/EMÜ - Artikli 2d lõige 4 - Tõlgendamine ja kehtivus - Riigihangete vaidlustusmenetlused - Lepingu tagajärgede puudumine - Erand))
   2014/C 409/08
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Hageja: Ministero dell’Interno
   
      Kostja: Fastweb SpA
   
      menetluses osales: Telecom Italia SpA
   
      Resolutsioon
   
   
               1.
            
            
               Nõukogu 21. detsembri 1989. aasta direktiivi 89/665/EMÜ (riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, mida on muudetud Euroopa Parlamendi ja nõukogu 11. detsembri 2007. aasta direktiiviga 2007/66/EÜ) artikli 2d lõiget 4 tuleb tõlgendada nii, et kui riigihankeleping sõlmitakse Euroopa Liidu Teatajas eelnevalt hanketeadet avaldamata, ilma see oleks Euroopa Parlamendi ja nõukogu 31. märtsi 2004. aasta direktiivi 2004/18/EÜ (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) alusel lubatud, siis välistab nimetatud säte lepingu tühistamise juhul, kui tegelikult on täidetud selles sättes esitatud tingimused, mille kontrollimine on eelotsusetaotluse esitanud kohtu ülesanne.
            
         
               2.
            
            
               Teise eelotsuse küsimuse analüüsimisel ei ilmnenud ühtegi asjaolu, mis võiks mõjutada direktiivi 89/665 (muudetud direktiiviga 2007/66) artikli 2d lõike 4 kehtivust.
            
         
      (1)  ELT C 86, 23.3.2013.